b'\n_START_ARTICLE_\nMerjenje psiholo\xc5\xa1ke pogodbe\n_START_SECTION_\nMetoda scenarija\n_START_PARAGRAPH_\nPri metodi udele\xc5\xbeencem predstavijo odlomke besedila z opisi podobnih scenarijev, ki pa se razlikujejo v eni iz med klju\xc4\x8dnih zna\xc4\x8dilnosti (npr. lik v enem od scenarijev je zelo mlad v drugem pa, da zelo zrel). Na podlagi manipuliranja z neodvisnimi spremenljivkami v razli\xc4\x8dnih scenarijih lahko vidijo, ali slednje vplivajo na to kak\xc5\xa1no sodbo poda oseba o situaciji ali osebi. Metoda scenarija se zelo pogosto uporablja v \xc5\xa1tudijah skupaj z vpra\xc5\xa1alniki, ki vklju\xc4\x8dujejo mere odvisne spremenljivke._NEWLINE_Klju\xc4\x8dna prednost metode je kontrolirana manipulacija odvisnih spremenljivk. Glavna pomanjkljivost metode je njena nizka ekolo\xc5\xa1ka veljavnost, saj scenariji niso reprezentativen prikaz vsakodnevnih situacij v delovnem okolju.\n_START_SECTION_\nTehnika kriti\xc4\x8dnih dogodkov\n_START_PARAGRAPH_\nPri tehniki kriti\xc4\x8dnih dogodkov prosijo udele\xc5\xbeence, da se spomnijo dogodka, ki je bil \xc5\xa1e posebej na specifi\xc4\x8den na\xc4\x8din pomemben. Nato pa sledi \xc5\xa1e niz vpra\xc5\xa1anj, ki se nana\xc5\xa1ajo na sam dogodek._NEWLINE_Tehnika kriti\xc4\x8dnih dogodkov je zelo koristna za zbiranje podatkov o kr\xc5\xa1itvah psiholo\xc5\xa1ke pogodbe po drugi strani s tehniko lahko hitro spregledamo vsakodnevno delovanje psiholo\xc5\xa1ke pogodbe, ko je ta dokaj dobro vzdr\xc5\xbeevana in ni zna\xc4\x8dilnih dogodkov, ki bi bili povezani z nespo\xc5\xa1tovanjem le-te. Velika pomanjkljivost tehnike je tudi, da je ta omejena s  posameznikovo sposobnostjo natan\xc4\x8dnega spominjanja.\n_START_SECTION_\nSlovenija\n_START_PARAGRAPH_\nV Sloveniji sta dostopna dva vpra\xc5\xa1alnika za merjenje psiholo\xc5\xa1ke pogodbe. Prvi je Vpra\xc5\xa1alnik za analizo psiholo\xc5\xa1ke pogodbe (Mihali\xc4\x8d, 2007) in Analiza psiholo\xc5\xa1ke pogodbe (Grom, 2007). Za oba vpra\xc5\xa1alnika v literaturi ni podatkov o postopku ume\xc5\xa1\xc4\x8danja in izbora postavk niti ne na kateri teoriji postavke temeljijo, poleg tega tudi ni podatka o psihometri\xc4\x8dnih zna\xc4\x8dilnostih.'